Λουίζα της Σουηδίας

Η Λουίζα της Σουηδίας (Lovisa av Sverige, 31 Οκτωβρίου 1851 - 20 Μαρτίου 1926) ήταν το μοναδικό παιδί του Καρόλου ΙΕ΄ της Σουηδίας, σύζυγος του Φρειδερίκου Η΄ της Δανίας και μητέρα του Χριστιανού Ι΄ της Δανίας.

Η Γη Βασίλισσας Λουίζας στη Βορειοανατολική Γροιλανδία ονομάστηκε προς τιμήν της.

Βιογραφία
Η Λουίζα Ιωσηφίνα Ευγενία γεννήθηκε στις 31 Οκτωβρίου 1851 στο Παλάτι της Στοκχόλμης και ήταν το μοναδικό παιδί του Καρόλου ΙΕ΄ της Σουηδίας και της Λουίζας της Οράγγης-Νάσσαου μετά το θάνατο του αδελφού της Όσκαρ το 1854.

Η Λουίζα έγινε θέμα πολλών εικασιών σχετικά με το γάμο της. Ο πιο δημοφιλής υποψήφιος σύζυγος ήταν ο Φρειδερίκος, Διάδοχος της Δανίας. Η Λουίζα γνώρισε τον μέλλοντα σύζυγο της Φρειδερίκο το 1862. Στις 14 Απριλίου 1868, διοργανώθηκε συνάντηση μεταξύ της Λουίζας και του Φρειδερίκου στην Έπαυλη Μπέκασκογκ στη Σκάνια. Ο αρραβώνας ανακοινώθηκε επισήμως την επόμενη μέρα στις 15 Απριλίου 1868.

Κατά τη διάρκεια του αρραβώνα της το χειμώνα του 1868 - 1869, η Λουίζα διδάχτηκε τη δανική γλώσσα, τη λογοτεχνία, τον πολιτισμό και την ιστορία. Ο γάμος έγινε στις 28 Ιουλίου 1869 στη Στοκχόλμη.

Η Λουίζα έγινε βασίλισσα της Δανίας το 1906. Ως βασίλισσα, είναι γνωστή κυρίως για τα πολλά φιλανθρωπικά έργα της, ένα ενδιαφέρον που μοιράστηκε με τη σύζυγό της. Δεν ενδιαφερόταν για τα τελετουργικά καθήκοντα και τις δημόσιες εκδηλώσεις και ζούσε μια διακριτική ζωή αφιερωμένη στα παιδιά της και στα ενδιαφέροντά της για τέχνη, λογοτεχνία και φιλανθρωπία.

Το 1912 η Λουίζα έμεινε χήρα. Ήταν η τελευταία χήρα ενός Δανού μονάρχη που χρησιμοποίησε τον τίτλο της Χήρας Βασίλισσας. Από το 1915 έως το 1917 έχτισε το Κάστρο Έγκελουντ όπου έζησε για το υπόλοιπο της ζωής της.

Πέθανε στο Παλάτι Αμάλιενμποργκ στις 20 Μαρτίου 1926 σε ηλικία 74 ετών. Θάφτηκε δίπλα στον σύζυγό της στον Καθεδρικό Ναό του Ρόσκιλε.

 Οικογένεια 
Η Λουίζα το 1868 παντρεύτηκε τον Φρειδερίκο, Διάδοχο της Δανίας, και είχαν οκτώ τέκνα:
τον Χριστιανό Ι΄ της Δανίας (1870 - 1947), παντρεύτηκε την Αλεξανδρινή του Μεκλεμβούργου-Σβερίν. Απέκτησαν 2 παιδιά.
τον Χάακον Ζ΄ της Νορβηγίας (1872 - 1957), παντρεύτηκε την Ματθίλδη του Ηνωμένου Βασιλείου. Απέκτησαν 1 παιδί.
την Λουίζα (1875 - 1906), παντρεύτηκε τον Φρειδερίκο του Σάουμπουργκ-Λίππε. Απέκτησαν 3 παιδιά.
τον Χάραλντ (1876 - 1949), παντρεύτηκε την Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ. Απέκτησαν 5 παιδιά.
την Ίνγκεμποργκ (1878 - 1958), παντρεύτηκε τον Κάρολο, Δούκα του Βέστεργκετλαντ. Απέκτησαν 4 παιδιά.
την Τύρα (1880 - 1945).
τον Γουσταύο (1887 - 1945).
την Δάγμαρ (1890 - 1961), παντρεύτηκε τον Γιέργκεν Κάστενσκιολτ. Απέκτησαν 5 παιδιά.

Τίτλοι και Οικόσημα
31 Οκτωβρίου 1851 – 28 Ιουλίου 1869: Η Βασιλική Υψηλότητα Πριγκίπισσα Λουίζα της Σουηδίας και της Νορβηγίας
28 Ιουλίου 1869 – 29 Ιανουαρίου 1906: Η Βασιλική Υψηλότητα Η Διάδοχος Πριγκίπισσα της Δανίας
29 Ιανουαρίου  1906 – 14 Μαΐου 1912: Η Μεγαλειότητα Της Η Βασίλισσα της Δανίας
14 Μαΐου 1912 – 20 Μαρτίου 1926: Η Μεγαλειότητα Της Η Χήρα Βασίλισσα της Δανίας

<center>
{| class="wikitable"
| <center>200pxΤο Οικόσημο της Βασίλισσας Λουίζας της Δανίας από το γάμο της
|<center>200pxΟικόσημο της Λουίζας ως Πριγκίπισσα της Σουηδίας και της Νορβηγίαςhttps://www.flickr.com/photos/thecrimsoncomet/3425696333/sizes/o/in/set-72157616543217884/
|<center>200pxΜονόγραμμα της Βασίλισσας Λουίζας
|200pxΜονόγραμμα του Βασιλιά Φρειδερίκου Η΄ και της Βασίλισσας Λουίζας
|}

Πρόγονοι

Παραπομπές

Tor Bomann-Larsen (2004): "Folket – Haakon & Maud II" (in Norwegian)
 Lars Elgklou: "Familjen Bernadotte. En kunglig släktkrönika" (The Bernadotte family. A royal family chronicle) (In Swedish)
Aage Friis Oscar II:s förhållande till Danmark och Nordslesvig. Publicerad i Stig Hadenius (red.) Historia kring Oscar II, Wahlström & Widstrand 1963. Översatt av Clara Nevéus.  (In Swedish)
 https://runeberg.org/dbl/10/0403.html (in Danish)
 https://runeberg.org/sbh/b0095.html (in Swedish)
 http://www.denstoredanske.dk/Danmarks_geografi_og_historie/Danmarks_historie/Danmark_1849-1945/Louise (in Danish)
 http://www.gravsted.dk/person.php?navn=dronninglouise (in Danish)
 https://runeberg.org/salmonsen/2/15/1083.html (in Danish)
 Kay Nielsen, Ib Askholm: Danmarks Kongelige Familjer och 1000 år, 2007, 
 Rikke Agnete Olsen: Kongerækken, Kopenhaga 2005,  Rikke Agnete Olsen: Kongerækken, Köpenhamn 2005, 
 Lovisa (Louise), urn:sbl:9718, Svenskt biografiskt lexikon (art av Birgitta Lager-Kromnow), hämtad 2013-11-09.

 Εξωτερικοί σύνδεσμοι 
 Royal House of Sweden 
 Royal House of Denmark
 Queen Lovisa at the website of the Royal Danish Collection at Amalienborg Palace

|-

Κατηγορία:Οίκος των Μπερναντότ
Κατηγορία:Οίκος του Γκλύξμπουργκ
Κατηγορία:Βασίλισσες της Δανίας
Κατηγορία:Βασιλομήτωρ
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Κατηγορία:Σουηδέζες πριγκίπισσες
Κατηγορία:Πριγκίπισσες της Νορβηγίας